АҞӘА, хәажәкыра 5 - Sputnik. Адунеи аҿы реиҳа иԥшӡоу ҭыԥны ишьоуп Севилиа иҟоу Испаниа ашҭа ҳәа азгәанаҭоит Stasher.
Дарбанызаалак аныҟәаҩ хымԥада дызҭаараны иахәҭоу аҭыԥ блахкыгақәа раԥхьатәи ажәаба рахь иаҵанакит:
• ашьха Маттерхорн (Швеицариа),
• аҭоурыхтә парк Пиу-диу-Фу (Франциа),
• Кордоватәи аџьаама (Испанииа),
• ашеих Заид иџьаама ду (Абу-Даби),
• Ван Гог имузеи (Амстердам, Нидерланды),
• Аӡиа Жәҩангәыԥшшәыла (Исландиа),
• Акрополь (Афины),
• Венгериатәи апарламент ахыбра (Будапешт),
• Амилаҭтә парк Греит-Смоки-Маунтинс (ЕАА).
Асиахь иаҵанакит Санкт-Петербургтәи Аҳәынҭқарратә ермитаж. Иара 25-тәи аҭыԥ ннакылеит.
Ареитинг ашьақәыргылараан аналитикцәа азхьаԥшра арҭон атуристцәа рыхҳәаақәа, аҿаҵаратә саитқәа рҟны аобиектқәа рыхәшьарақәа, ршәарҭадара, Instagram аҿы рыӡбахә аҳәара.